Breithiúnas na Cúirte Ginearálta an 17 Iúil 2024 – Banque postale v BRA (ranníocaíochtaí ex ante 2022)
(Cás T-394/22)1
(Aontas Eacnamaíoch agus Airgeadaíochta – Aontas Baincéireachta – Sásra Réitigh Aonair le haghaidh institiúidí creidmheasa agus gnólachtaí infheistíochta áirithe (SRA) – Ciste Réitigh Aonair (CRA) – Cinneadh ó BRA maidir le ranníocaíochtaí ex ante a ríomh do thréimhse ranníocaíochta 2022 – Airteagal 70(2) de Rialachán (AE) Uimh. 806/2014 – Earráid dlí – Teorannú ar éifeachtaí ama an bhreithiúnais)
Teanga an cháis: an Fhraincis
Páirtithe
Iarratasóir: Banque Postal (Páras, an Fhrainc) (ionadaithe: A. Gosset Grainville, M. Trabucchi agus C. Duriez, Dlíodóirí)
Cosantóir: an Bord Réitigh Aonair (ionadaithe: K.-P. Wojcik, J. Kerlin, C. Flynn agus C. De Falco, Gníomhairí, le cúnamh ó F. Louis, P. Gey agus H. G. Kamann, Dlíodóirí)
Idiragraithe chun tacú leis na cosantóirí: Parlaimint na hEorpa (ionadaithe: J. Etienne, M. Menegatti agus G. Bartram, Gníomhairí), Comhairle an Aontais Eorpaigh (ionadaithe: E. d’Ursel, J. Haunold agus A. Westerhof Löfflerová, Gníomhairí)
Ábhar
Lena chaingean de bhun Airteagal 263 CFAE, iarrann an t-iarratasóir go gcuirfí Cinneadh SRB/ES/2022/18 ón mBord Réitigh Aonair (BRA) an 11 Aibreán 2022 maidir le ríomh ranníocaíochtaí ex ante 2022 leis an gCiste Réitigh Aonair (CRA) ar neamhní, a mhéid a bhaineann sé leis an iarratasóir.
An chuid oibríochtúil
Cuirtear Cinneadh SRB/ES/2022/18 ón mBord Réitigh Aonair (BRA) an 11 Aibreán 2022 maidir le ríomh ranníocaíochtaí ex ante 2022 leis an gCiste Réitigh Aonair ar neamhní a mhéid a bhaineann sé le La Banque Postal;
Ordaítear éifeachtaí Chinneadh SRB/ES/2022/18 a choinneáil, a mhéid a bhaineann sé le La Banque Postal, go dtí go mbeidh na bearta is gá déanta ag BRA chun an breithiúnas seo a chomhlíonadh, laistigh de thréimhse réasúnta nach féidir a bheith níos faide ná 6 mhí ón dáta a bheidh an breithiúnas seo críochnaitheach;
Ordaítear do BRA a chostais féin agus na costais arna dtabhú ag La Banque postale a íoc.
Ordaítear do Pharlaimint na hEorpa agus do Chomhairle an Aontais Eorpaigh a gcostais féin a íoc.
____________
1     IO C 311, 16.8.2022.